Garret Hobart
<s>Garet Ogastus Hobart (; Long Branč, 3. jun 1844 — Paterson, 21. novembar 1899) je bio 24. potpredsednik Sjedinjenih Država u periodu od 1897. do 1899, za vreme vladavine predsednika Vilijama Makinlija.</s><s>Bio je šesti američki potpredsednik koji je umro za vreme trajanja svog mandata.</s>

<s>Hobart je rođen u Long Branču, Nju Džerzi, na atlantskoj obali, i odrastao je u obližnjem Marlborou.</s><s>Nakon što je pohađao Rutgers koledž, Hobart se bavio pravom sa poznatim pravnikom Sokratesom Tatlom iz Patersona.</s><s>Osim toga, Hobart se oženio Tatlovom ćerkom, Dženi Tatl Hobart.</s><s>Iako je retko sam ulazio u sudnicu, Hobart se obogatio kao korporativni advokat.</s>

<s>Hobart je bio na lokalnim upravnim pozicijama, a zatim se kao republikanac uspešno kandidovao za Skupštinu Nju Džerzija, i za Senat Nju Džerzija.</s><s>Hobart je bio dugogodišnji partijski zvaničnik, i delegati iz Nju Džerzija su odlučili da ga na Republikanskoj nacionalnoj konvenciji 1896. nominuju za potpredsednika.</s><s>Hobartovi politički stavovi su bili slični sa stavovima Makinlija, za koga se očekivalo da će biti republikanski predsednički kandidat.</s><s>Kako je Nju Džerzi bio bitna država na predstojećim izborima, Makinli i njegov bliski saradnik, budući senator Mark Hana su odlučili da na konvenciji bude izabran Hobart.</s><s>Makinli i Hobart su pobedili na predsedničkim izborima.</s>

<s>Kao potpredsednik, Hobart je bio popularna ličnost u Vašingtonu, i blizak savetnik Makinlija.</s><s>Hobartov takt i dobar smisao za humor su bili od koristi Predsedniku, kao na primer sredinom 1899, kada sekretar rata Rasel Alger nije shvatao da Makinli želi da on napusti položaj.</s><s>Hobart je pozvao Algera u svoju letnju rezidenciju u Nju Džerzi, objasnio mu situaciju, i sekretar Alger je podneo ostavku Makinliju po povratku u Vašington.</s><s>Hobart je umro u novembru 1899, od srčane bolesti sa 55 godina; njegovo mesto u trci za potpredsednika na izborima 1900. je zauzeo guverner Njujorka, Teodor Ruzvelt.</s>

<s>Izvori</s>

<s>Bibliografija</s>

<s>Spoljašnje veze</s>

<s>Biografija na sajtu Senata Sjedinjenih Država</s>

<s>Potpredsjednici SAD</s>

